Aaron Ciechanover
Store norske leksikon,Biologi,Vitenskapsgrener i biologien,Biokjemi,Biokjemikere
Aaron Ciechanover er en israelsk biokjemiker som mottok Nobelprisen i kjemi 2004 sammen med Avram Hershko og Irwin Rose for grunnleggende oppdagelser når det gjelder hvordan eukaryote celler (celler med cellekjerne) regulerer nedbryting av intracellulære proteiner.
Ciechanover er professor ved avdeling for biokjemi ved Technion (Israel Institute of Technology), Haifa. Han studerte medisin ved Hebrew University Medical School i Jerusalem, og fikk M.D-graden i 1974. Fra 1977 til 1981 var Ciechanover student hos Avram Hershko ved Technion, og fikk sin D.Sc. 1982. I årene 1982 til 1984 var han postdoktor ved Massachusetts Institute of Technology (MIT), USA, hvor han samarbeidet blant annet med den russisk-amerikanske biokjemikeren Alexander Varsharvsky. Les mer i Store norske leksikon ubiquitin proteolytiske enzymer Eksterne lenker Nobelstiftelsens nettsider om Nobelprisen i kjemi 2004